श्रीनगर। जम्मू-कश्मीर के सोपोर में शुक्रवार को सुरक्षा बलों के साथ मुठभेड़ में लश्करे-तैयबा के दो आतंकवादी मारे गए जबकि सेना का एक जवान शहीद हो गया। पुलिस प्रवक्ता ने बताया कि सोपोर के द्रूसू वाटरगाम इलाके में आतंकवादियों की मौजूदगी की खुफिया जानकारी के आधार पर राष्ट्रीय राइफल, पुलिस के विशेष अभियान समूह तथा केंद्रीय रिजर्व पुलिस बल के जवानों ने संयुक्त रूप से तलाशी अभियान चलाया। सुरक्षा बल गांव के एक खास इलाके की ओर बढऩे लगे तभी वहां छिपे आतंकवादियों ने अंधाधुंध गोलीबारी शुरू कर दी। सुरक्षा बलों ने भी जवाबी कार्रवाई में गोलियां चलाईं। दोनों पक्षों के बीच मुठभेड़ में दो आतंकवादी मारे गए और दो जवान घायल हो गए।